


**แผนปฏิบัติราชการประจำปี พ.ศ. 2564**

**สำนักเทศกิจ**





แผนปฏิบัติราชการประจำปี พ.ศ. 2564

สำนักเทศกิจ

# คำนำ

สำนักเทศกิจ มีหน้าที่ความรับผิดชอบเกี่ยวกับการควบคุม ดูแล ตรวจตรา และบังคับการให้เป็นไปตามกฎหมายที่อยู่ในอำนาจหน้าที่ของกรุงเทพมหานคร กฎหมายอื่นที่กำหนดให้เป็นหน้าที่ของกรุงเทพมหานครและข้อบัญญัติกรุงเทพมหานคร การบังคับคดีในส่วนแพ่ง การตรวจสอบ กำกับดูแล สนับสนุนการปฏิบัติงานและติดตามประเมินผลการบังคับการตามกฎหมายของฝ่ายเทศกิจ สำนักงานเขต รวมทั้งปฏิบัติงานด้านการดูแลและให้บริการเพื่อความปลอดภัยและความเป็นระเบียบเรียบร้อยของบ้านเมือง และสนับสนุนการดำเนินงานตามนโยบายผู้บริหาร

ทั้งนี้ สำนักเทศกิจได้กำหนดกรอบการดำเนินงานรวมทั้งเป้าหมายและตัวชี้วัดผลสำเร็จใน การปฏิบัติงานในปีงบประมาณ พ.ศ. 2564 โดยใช้แผนพัฒนากรุงเทพมหานคร ระยะ 20 ปี (พ.ศ. 2556 - 2575) แผนพัฒนากรุงเทพมหานคร ระยะ 20 ปี ระยะที่ 2 (พ.ศ. 2561 - 2565) แผนปฏิบัติราชการกรุงเทพมหานครประจำปี พ.ศ. 2564 คู่มือการประเมินผลการปฏิบัติราชการตามคำรับรองการปฏิบัติราชการประจำปีงบประมาณ พ.ศ. 2564 อำนาจหน้าที่ตามพระราชบัญญัติบริหารราชการกรุงเทพมหานคร พ.ศ. 2528 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 เป็นกรอบในการจัดทำแผนปฏิบัติราชการประจำปี พ.ศ. 2564 เพื่อขับเคลื่อนภารกิจของสำนักเทศกิจไปสู่เป้าหมายในการพัฒนาให้กรุงเทพมหานครเป็น “มหานครปลอดภัย” และ “มหานครสีเขียว สะดวกสบาย”

ผู้อำนวยการสำนักเทศกิจ

# สารบัญ

[คำนำ](#_Toc438722318)…………………………………………………………………………………………….………………………………………… ข

[สารบัญ](#_Toc438722319)…………………………………………………………………………………….……………………………………………... ค

สาระสำคัญของแผนปฏิบัติราชการประจำปี……………………………………………………..……………………..….. 1

ข้อมูลทั่วไป/สถานการณ์ของพื้นที่.....…..………………………………………………...…..………………..…… 1

การวิเคราะห์ประเมินสถานการณ์.....…..………………………………………………...…..………………..…… 4

สถิติข้อมูลที่เกี่ยวข้อง........................………………....………………………………...……………………..…… 6

การวิเคราะห์สภาพแวดล้อมภายในและภายนอก (SWOT Analysis)...…………...……………....….. 9

สรุปภารกิจที่จะดำเนินการในปีงบประมาณ พ.ศ. 2564 ..........……………………...…………...…..… 11

วิสัยทัศน์ พันธกิจ..........................…………………………………….……………...……………………..…..… 12

เป้าหมาย.......................................…………………………………………………....……………………..…..… 13

ตัวชี้วัดผลการดำเนินงานหลัก.......……………………………………………………………...…………..……… 14

มาตรการและโครงการ/กิจกรรม.....……………………………………………………………...…………………..……… 15

ส่วนที่ 1 การบริการสาธารณะ......…………………………………….……………...……………………..…..… 15

ส่วนที่ 2 การบริหารจัดการ......…………………………………….……………...…………………….......…..… 23

สรุปโครงการ/กิจกรรมและงบประมาณ……………...........................................………………..…..… 27

บัญชีรายการ/โครงการประจำพื้นฐาน......................................................………………………………..…..… 32

รายละเอียดโครงการที่จะขอรับการจัดสรรงบประมาณ (แยกรายโครงการ).……………………………..…..… 33

# 

# สาระสำคัญของแผนปฏิบัติราชการประจำปี พ.ศ. 2564

# ของสำนักเทศกิจ

**ข้อมูลทั่วไป/สถานการณ์ของพื้นที่**

**สภาพทั่วไป**

โครงสร้างสำนักเทศกิจ แบ่งเป็น 5 ส่วนราชการ ดังนี้

1. กลุ่มงานผู้ตรวจการเทศกิจ

กรอบอัตรากำลังข้าราชการ จำนวน 3 คน คนครอง จำนวน 3 คน รับผิดชอบเกี่ยวกับการกำกับ ติดตาม ตรวจสอบพฤติกรรมการปฏิบัติงานของข้าราชการและลูกจ้าง สังกัดสำนักเทศกิจ และฝ่ายเทศกิจ สำนักงานเขต รวมถึงการสืบสวน สอบสวน แสวงหาข้อเท็จจริงในเรื่องที่ได้รับการร้องเรียนเกี่ยวกับทุจริตหรือประพฤติมิชอบ ให้คำแนะนำและข้อเสนอแนะแก่ผู้บริหารสำนักเทศกิจในเรื่องต่าง ๆ ที่เกี่ยวข้องกับเจ้าหน้าที่ผู้ปฏิบัติงานด้านเทศกิจ

2. สำนักงานเลขานุการ

กรอบอัตรากำลังข้าราชการ จำนวน 45 คน คนครอง จำนวน 42 คน ว่าง 3 คน กรอบอัตรากำลังลูกจ้างประจำ จำนวน 54 คน คนครอง จำนวน 48 คน ว่าง 6 คน และกรอบอัตรากำลังลูกจ้างชั่วคราว จำนวน 13 คน คนครอง จำนวน 12 คน ว่าง 1 คน รับผิดชอบเกี่ยวกับงานอำนวยการและเลขานุการ งานสารบรรณและธุรการทั่วไป งานช่วยอำนวยการกลุ่มงานผู้ตรวจการเทศกิจ งานการประชุม งานประชาสัมพันธ์ การพัฒนาศูนย์ข้อมูลข่าวสารตามพระราชบัญญัติข้อมูลข่าวสาร งานพิธีการและกิจกรรมตามโครงการพิเศษต่าง ๆ งานบริหารงานบุคคล งานการคลัง การเงินและบัญชี งบประมาณ พัสดุ การจัดซื้อจัดจ้าง การทะเบียนทรัพย์สิน ควบคุมดูแลสถานที่และยานพาหนะ งานสื่อสาร เครื่องวิทยุคมนาคม งานอื่นที่ไม่ได้อยู่ในความรับผิดชอบของกองใดโดยเฉพาะและปฏิบัติหน้าที่อื่นที่เกี่ยวข้องหรือได้รับมอบหมาย

3. กองนโยบายและแผนงาน

กรอบอัตรากำลังข้าราชการ จำนวน 17 คน คนครอง 15 คน ว่าง 2 คน และกรอบอัตรากำลังลูกจ้างประจำ จำนวน 3 คน คนครอง 3 คน รับผิดชอบเกี่ยวกับการวิเคราะห์ วิจัยเพื่อจัดทำแผนยุทธศาสตร์ แผนปฏิบัติราชการของสำนักเทศกิจ พัฒนานโยบาย บริหารจัดการด้านเทคโนโลยีสารสนเทศและพัฒนาระบบเครือข่ายของสำนักเทศกิจ ศึกษา วางแผน และกำหนดแนวทางการจัดเก็บรวบรวมข้อมูลงานด้านเทศกิจ พัฒนาระบบสถิติ วิเคราะห์และนำเสนอข้อมูล บริหารโครงการฝึกอบรมบุคลากรด้านเทศกิจและผู้เกี่ยวข้องให้เป็นไปตามนโยบายของผู้บริหาร และปฏิบัติหน้าที่อื่นที่เกี่ยวข้องหรือได้รับมอบหมาย

4. สำนักงานตรวจและบังคับการ

กรอบอัตรากำลังข้าราชการ จำนวน 49 คน คนครอง จำนวน 38 คน ว่าง 11 คน และกรอบอัตรากำลังลูกจ้างประจำ จำนวน 163 คน คนครอง จำนวน 147 คน ว่าง 16 คน และกรอบอัตรากำลังลูกจ้างชั่วคราว จำนวน 58 คน รับผิดชอบเกี่ยวกับงานด้านต่าง ๆ ดังนี้

1. รับผิดชอบเกี่ยวกับการตรวจตรา สืบสวน จับกุม ดำเนินคดี และบังคับการให้เป็นไปตามข้อบัญญัติกรุงเทพมหานคร กฎหมายที่อยู่ในอำนาจหน้าที่ของกรุงเทพมหานครและกฎหมายอื่น ๆ ที่กำหนดให้เป็นอำนาจหน้าที่ของกรุงเทพมหานคร

2. ดำเนินการในส่วนที่เกินอำนาจหน้าที่ของสำนักงานเขตหรือกรณีที่จะเป็นภัยร้ายแรงต่อกลุ่มคนส่วนใหญ่ หรือดำเนินการในส่วนที่ต่อเนื่องกับอำนาจหน้าที่ของสำนักงานเขตการกระทำผิดที่ต่อเนื่องระหว่างพื้นที่เขตหรือหลายพื้นที่เขต

3. ควบคุม ตรวจสอบ กำกับดูแลความเป็นระเบียบเรียบร้อยตามกฎหมายรักษา ความสะอาดและความเป็นระเบียบเรียบร้อยของบ้านเมือง

4. การตรวจสอบกำกับดูแลสนับสนุนการปฏิบัติงานและติดตามประเมินผลการบังคับการตามกฎหมายของฝ่ายเทศกิจ สำนักงานเขต

5. ให้ความช่วยเหลือและบริการประชาชนในกรณีเกิดอุบัติภัยต่าง ๆ ให้การช่วยเหลือและป้องกันภัยต่อชีวิตและทรัพย์สินของประชาชน

6. ปฏิบัติงานด้านการดูแลเพื่อความปลอดภัยและความเป็นระเบียบเรียบร้อยของบ้านเมืองตลอดจนงานด้านมวลชนสัมพันธ์ และภารกิจพิเศษ

7. จัดทำแผนปฏิบัติการ ปฏิบัติงาน การใช้กำลังเทศกิจในการช่วยเหลือและอำนวยความสะดวก แก่ประชาชน เช่น กรณีอุบัติเหตุ สาธารณภัย หรือช่วงเทศกาลประเพณีสำคัญหรือวาระต่าง ๆ ที่ได้รับมอบหมาย

8. สนับสนุนการดำเนินงานด้านเทศกิจหรืองานอื่นที่เกี่ยวข้องตามที่หน่วยงานทั้งภายในและภายนอกร้องขอหรือตามนโยบายของผู้บริหารกรุงเทพมหานคร

9. การตรวจสอบเรื่องร้องเรียน และงานเฉพาะกิจที่เกี่ยวกับงานด้านเทศกิจหรืองานอื่น ๆ ที่เกี่ยวข้องตามที่ได้รับมอบหมาย

10. การอำนวยความสะดวกด้านการจราจร การกวดขันวินัยจราจร และการบังคับใช้กฎหมายจราจรในฐานความผิดที่เกี่ยวกับการจอดรถ โดยฝ่าฝืนกฎหมายว่าด้วยจราจรทางบก

11. ปฏิบัติหน้าที่อื่นที่เกี่ยวข้องหรือได้รับมอบหมาย

5. กองนิติการและบังคับคดี

กรอบอัตรากำลังข้าราชการ จำนวน 33 คน คนครอง จำนวน 31 ว่าง 2 คน และกรอบอัตรากำลังลูกจ้างประจำ จำนวน 13 คน คนครอง จำนวน 10 คน ว่าง 3 คน รับผิดชอบเกี่ยวกับงานด้านต่าง ๆ ดังนี้

1. การสืบสวน สอบสวน จับกุม ดำเนินคดี และบังคับการให้เป็นไปตามข้อบัญญัติ กรุงเทพมหานคร และกฎหมายอื่นที่อยู่ในอำนาจหน้าที่ของกรุงเทพมหานคร

2. ตรวจสอบ กำกับ ดูแลการปฏิบัติงานเกี่ยวกับคดีทุกประเภทที่เป็นอำนาจหน้าที่ของกรุงเทพมหานคร ซึ่งอยู่ในความรับผิดชอบของฝ่ายเทศกิจ และฝ่ายอื่นที่เกี่ยวข้องกับงานคดีสำนักเทศกิจ สำนักงานเขต

3. สนับสนุนการปฏิบัติงานและติดตามประเมินผลการบังคับการตามกฎหมายของ ฝ่ายเทศกิจ สำนักงานเขต

4. การตรวจสอบเรื่องร้องเรียนและงานเฉพาะกิจที่เกี่ยวกับงานกฎหมายและระเบียบ ด้านเทศกิจ และด้านที่เกี่ยวข้องกับงานเทศกิจตามที่ได้รับมอบหมาย

5. ศึกษา วิเคราะห์ วิจัย และดำเนินการพัฒนาระบบงานคดีและกฎหมายที่เกี่ยวข้องกับ ระบบงานคดี รวมถึงบุคลากรด้านเทศกิจ

6. การวินิจฉัย และตอบข้อหารือปัญหาข้อกฎหมายและแนวทางปฏิบัติ การศึกษา วิเคราะห์ รวมทั้งการตรวจสอบและยกร่างกฎหมาย ปรับปรุงแก้ไขกฎหมาย ข้อบัญญัติ ข้อบังคับ ระเบียบ ประกาศ รวมถึงแนวทางปฏิบัติที่เกี่ยวกับงาน ด้านเทศกิจ

7. ให้คำปรึกษาและให้ความเห็นทางกฎหมายเกี่ยวกับกฎหมาย กฎกระทรวง ข้อบัญญัติ กฎ ระเบียบ ข้อบังคับ ประกาศ และคำสั่งดำเนินการเกี่ยวกับบริการข้อมูล ด้านกฎหมายที่เกี่ยวข้องกับงานด้านเทศกิจและงานที่เกี่ยวข้อง

8. ตรวจสอบสำนวนการเปรียบเทียบคดีตามพระราชบัญญัติควบคุมอาคารฯ พระราชบัญญัติการสาธารณสุขฯ และหรือกฎหมายอื่นที่กำหนดให้เป็นหน้าที่ของกรุงเทพมหานคร

9. จัดทำเอกสารทางวิชาการ หนังสือรวมกฎหมาย และคู่มือปฏิบัติราชการเกี่ยวกับงานเทศกิจ

10. งานนิติกรรมและการตรวจร่างสัญญา

11. กำกับ ติดตาม ตรวจสอบ และประสานงานการดำเนินคดี และการบังคับการของ ฝ่ายเทศกิจและฝ่ายอื่นที่เกี่ยวข้องของสำนักงานเขตให้เป็นไปตามข้อบัญญัติกรุงเทพมหานคร และกฎหมายอื่นที่กำหนดให้เป็นอำนาจหน้าที่ของกรุงเทพมหานครทั้งในทางอาญา ทางแพ่ง และทางปกครอง

12. การดำเนินการในทางปกครอง ดำเนินคดีปกครองกรณีออกคำสั่งทางปกครองตามกฎหมายว่าด้วยการควบคุมอาคาร

13. ปฏิบัติหน้าที่อื่นที่เกี่ยวข้องหรือได้รับมอบหมาย

หมายเหตุ บัญชีอัตรากำลังบุคลากรของสำนักเทศกิจ ข้อมูล ณ วันที่ 22 พฤศจิกายน 2562

**การวิเคราะห์ประเมินสถานการณ์**

กรุงเทพมหานครเป็นศูนย์กลางทางด้านการลงทุน เศรษฐกิจ สังคม และวัฒนธรรมของประเทศ จึงเป็นแหล่งการจ้างงานที่สำคัญและมีขนาดใหญ่ของประเทศ จึงมีประชากรจำนวนมากหลั่งไหลเข้ามาประกอบอาชีพและพำนักอาศัย ทำให้กรุงเทพมหานครเกิดการขยายตัวของประชากรและพื้นที่เมืองซึ่งส่งผลให้เศรษฐกิจและสังคมมีการเติบโตดีอย่างต่อเนื่อง แต่ในขณะเดียวกันก็พบปัญหาหลายด้านตามมา เช่น ปัญหาด้านความปลอดภัยของชีวิตและทรัพย์สิน ปัญหาด้านความสะอาด ปัญหาด้านความเป็นระเบียบเรียบร้อยของเมือง เป็นต้น ซึ่งปัญหาเหล่านี้เกิดได้จากทั้งการกระทำของบุคคลและ/หรือด้านกายภาพของเมืองและกลายเป็นปัญหาเรื้อรังที่ส่งผลต่อการดำเนินชีวิตของประชาชน ระบบเศรษฐกิจและสังคม รวมทั้งส่งผลต่อคุณภาพชีวิตของประชากรที่อาศัยในเขตกรุงเทพมหานคร

\*ตั้งแต่ช่วงปี พ.ศ. 2557 - 2561 พบว่าสถิติด้านความเป็นระเบียบเรียบร้อยของเมือง (1) แนวโน้มจำนวนผู้กระทำผิดและค่าปรับเกี่ยวกับพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 ลดลงเพียงเล็กน้อย แสดงให้เห็นว่าประชาชนบางส่วนไม่ได้ให้ความสำคัญกับการปฏิบัติตามระเบียบ กฎและข้อบังคับ รวมทั้งไม่ใส่ใจต่อผลกระทบที่อาจจะเกิดขึ้นกับบุคคลอื่นหรือสังคม (2) แนวโน้มจำนวนป้ายผิดกฎหมายในที่สาธารณะลดลงอย่างต่อเนื่อง แต่ค่าปรับป้ายผิดกฎหมายในที่สาธารณะมีแนวโน้มเพิ่มขึ้นและลดลงสลับกัน แสดงให้เห็นว่าผู้ประกอบการบางส่วนไม่สนใจปฏิบัติตามกฎหมายและยอมจ่ายค่าปรับตามอัตราที่กฎหมายกำหนด (3) จำนวนจุดผ่อนผันการค้าหาบเร่-แผงลอยจากเดิม 665 จุด ลดลงเหลือ 175 จุด คิดเป็นร้อยละ 73.68 ถือเป็นจำนวนที่ลดลงอย่างมากเนื่องมาจากผลของนโยบายรัฐบาลและกรุงเทพมหานครที่มีนโยบายให้ยกเลิกจุดทำการค้าเพื่อสร้างความเป็นระเบียบแก่สังคมและสร้างความสะดวกแก่ประชาชน สำหรับสถิติด้านความปลอดภัยของชีวิตและทรัพย์สิน (1) แนวโน้มจำนวนคดีอาญาที่เกี่ยวกับชีวิตและทรัพย์สินของประชาชนเขตกรุงเทพมหานครลดลงอย่างคงที่ แสดงให้เห็นว่าการกระทำผิดเกี่ยวกับชีวิตและทรัพย์สินของประชาชนยังคงมีอย่างต่อเนื่อง (2) อุบัติเหตุจราจรทางบกเขตกรุงเทพมหานครมีแนวโน้มจำนวนคน/ยานพาหนะที่เกิดอุบัติเหตุและมีผู้บาดเจ็บ/เสียชีวิตเพิ่มขึ้น แต่แนวโน้มของมูลค่าทรัพย์สินเสียหายลดลง แสดงให้เห็นว่าประชาชนบางส่วนขาดความระมัดระวัง ประมาท และไม่ปฏิบัติตามกฎหมายด้านการจราจรส่งผลให้เกิดอุบัติเหตุเพิ่มขึ้นอย่างต่อเนื่อง

ปีนี้สำนักเทศกิจซึ่งมีพันธกิจเกี่ยวกับด้านความเป็นระเบียบเรียบร้อยของเมือง ด้านความปลอดภัยของชีวิตและทรัพย์สิน และการเสริมสร้างให้ประชาชนปฏิบัติตามกฎหมาย/ระเบียบด้านเทศกิจ จะดำเนินเสริมความรู้และกระตุ้นจิตสำนึกในการปฏิบัติตามกฎหมาย กฎและข้อบังคับให้กับประชาชนในเขตกรุงเทพมหานคร เจ้าหน้าที่เทศกิจจะออกปฏิบัติหน้าที่ด้วยการตรวจ กวดขันบังคับการ และเพิ่มความถี่ในการปฏิบัติงานมากขึ้นกว่าเดิมในการดูแลความเป็นระเบียบของบาทวิถี ชุมชน และพื้นที่สาธารณะในเขตกรุงเทพมหานครให้เกิดความสะอาด เรียบร้อย สวยงาม สะดวกในการดำเนินชีวิตของประชาชนและนักท่องเที่ยว รวมทั้งดูแลประชาชนด้านความปลอดภัยของชีวิตและทรัพย์สินในเขตพื้นที่เสี่ยงอันตราย ช่วงเวลายามวิกาล และ/หรือบริเวณที่อาจเกิดความเสี่ยงอันตรายต่อการดำเนินชีวิตของประชาชนด้วยการออกตรวจ ประสานงานหน่วยงานเพื่อลด/แก้ไขพื้นที่เสี่ยงอันตราย อันจะเป็นการปราม ป้องกัน และลดเหตุการณ์อันตรายที่อาจเกิดขึ้นกับประชาชนรวมทั้งเป็นการสร้างความมั่นใจให้แก่ประชาชนในการดำเนินชีวิตประจำวัน อีกทั้งสำนักเทศกิจจะดำเนินงานตามนโยบายของรัฐบาลและกรุงเทพมหานครอย่างต่อเนื่อง เพื่อให้กรุงเทพมหานครเป็นเมืองที่น่าอยู่อย่างยั่งยืนตามเป้าหมายของแผนพัฒนากรุงเทพมหานคร ระยะ 20 ปี (พ.ศ. 2556 - 2575)

หมายเหตุ \* รายละเอียดข้อมูลจากสถิติข้อมูลที่เกี่ยวข้อง

**สถิติข้อมูลที่เกี่ยวข้อง**

**1. สถิติด้านความเป็นระเบียบเรียบร้อยของเมือง**

1.1 จำนวนผู้กระทำผิดและค่าปรับเกี่ยวกับพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 ช่วงปี พ.ศ. 2555 - 2561

หมายเหตุ ข้อมูลจากกลุ่มงานแผนงานและสารสนเทศ กองนโยบายและแผนงาน ณ วันที่ 22 ตุลาคม 2562

1.2 โครงการการดำเนินการจัดระเบียบป้ายโฆษณาในที่สาธารณะ ปี พ.ศ. 2555 - 2561

หมายเหตุ ข้อมูลจากกลุ่มงานแผนงานและสารสนเทศ กองนโยบายและแผนงาน ณ วันที่ 22 ตุลาคม 2562

1.3 จำนวนจุดผ่อนผันให้ทำการค้าหาบเร่-แผงลอยของกรุงเทพมหานคร ปี พ.ศ. 2551 - 2561

หมายเหตุ ข้อมูลจากส่วนตรวจและบังคับ 1 สำนักงานตรวจและบังคับการ ณ วันที่ 23 กันยายน 2562

1.4 จุดกวดขันพิเศษ หมายถึง จุดที่ห้ามฝ่าฝืนตั้งวางจำหน่ายสินค้าโดยเด็ดขาด จำนวน 5 บริเวณ คือ ผิวจราจร ป้ายรถโดยสารประจำทาง สะพานลอยหรือทางขึ้นลงรถไฟฟ้า ทางขึ้นลงทางม้าลาย และโดยรอบตู้โทรศัพท์สาธารณะ ซึ่งมีทั้งหมดจำนวน 538 จุด ในพื้นที่ 50 เขต

**2. สถิติด้านความปลอดภัยของชีวิตและทรัพย์สิน**

2.1 โครงการกลับบ้านปลอดภัยไปกับเทศกิจ มีเส้นทางที่ให้บริการประชาชน จำนวน 100 เส้นทาง (สำนักงานเขตละ 2 เส้นทาง)

2.2 จุดตรวจพื้นที่เสี่ยงภัยต่อการเกิดอาชญากรรมในเขตกรุงเทพมหานครตามโครงการรักษาความสงบเรียบร้อยและความปลอดภัยในชีวิตและทรัพย์สินของประชาชน (ตรวจตู้เขียว) โครงการบูรณาการผลการดำเนินงานด้านความปลอดภัยเชิงพื้นที่ และโครงการปรับ ลดพื้นที่เสี่ยง กทม. โดยมีจำนวนตู้เขียวทั้งหมด 507 จุด (ตู้) และจำนวนพื้นที่เสี่ยง 742 จุด

2.3 จำนวนคดีอาญาที่เกี่ยวกับชีวิตและทรัพย์สินของประชาชนเขตกรุงเทพมหานคร ปี พ.ศ. 2551 - 2561

หมายเหตุ ข้อมูลจากระบบสารสนเทศสำนักงานตำรวจแห่งชาติ (POLIS) ดาวน์โหลดเมื่อวันที่ 22 ตุลาคม 2562

2.4 จำนวนคดีอุบัติเหตุจราจรทางบกเขตกรุงเทพมหานคร ปี พ.ศ. 2556 - 2561

หมายเหตุ ข้อมูลจากศูนย์เทคโนโลยีสารสนเทศกลาง สำนักงานตำรวจแห่งชาติ ดาวน์โหลดเมื่อวันที่ 22 ตุลาคม 2562

**สรุปผลการดำเนินงานที่ผ่านมา**

สำนักเทศกิจดำเนินงานภายใต้ภารกิจหลักในการบังคับใช้กฎหมายและการจัดระเบียบเมืองเพื่อให้กรุงเทพมหานครเป็นมหานครน่าอยู่อย่างยั่งยืน โดยแผนปฏิบัติราชการประจำปี พ.ศ. 2563 ของสำนักเทศกิจ ได้กำหนดตัวชี้วัดไว้ทั้งหมด 31 ตัวชี้วัด เป็นตัวชี้วัดในมิติที่ 1 ด้านประสิทธิผลตามพันธกิจ ซึ่งตัวชี้วัดเชิงยุทธศาสตร์ จำนวน 24 ตัวชี้วัด โดยตัวชี้วัดเชิงยุทธศาสตร์ของสำนักเทศกิจ จำนวน 9 ตัวชี้วัด เป็นตัวชี้วัดและภารกิจจากการเจรจาตกลงกับคณะกรรมการเจรจาตกลงการประเมินผลการปฏิบัติราชการประจำปี พ.ศ. 2563 ตัวชี้วัดมิติที่ 2 ด้านประสิทธิภาพของการปฏิบัติราชการ จำนวน 2 ตัวชี้วัด มิติที่ 3 ด้านคุณภาพการปฏิบัติราชการ จำนวน 3 ตัวชี้วัด และมิติที่ 4 ด้านการพัฒนาองค์การ จำนวน 2 ตัวชี้วัด โดยมีโครงการ/กิจกรรมสนับสนุนตัวชี้วัดรวมทั้งหมด 30 โครงการ/กิจกรรม ซึ่งแบ่งเป็นโครงการ/กิจกรรมที่ใช้งบประมาณ จำนวน 9 โครงการ/กิจกรรม และไม่ใช้งบประมาณ จำนวน 21 โครงการ/กิจกรรม

**การวิเคราะห์สภาพแวดล้อมภายในและภายนอก (SWOT Analysis)**

**จุดแข็ง**

1. บุคลากรมีความสามารถในการปฏิบัติงานตามนโยบายหรืองานที่มีความเร่งด่วน

2. ผู้บริหารมีวิสัยทัศน์กว้างไกล ส่งเสริมสนับสนุนการนำเทคโนโลยีมาใช้ในการทำงาน

3. มีโครงสร้างองค์กรชัดเจน รองรับภารกิจของหน่วยงาน

4. บุคลากรมีระเบียบวินัย และมีค่านิยมจิตสำนึกสาธารณะในการบริการประชาชน

5. บุคลากรส่วนใหญ่มีความรู้ความเข้าใจในระเบียบกฎหมายที่เกี่ยวข้องกับภารกิจหลักของหน่วยงาน

6. บุคลากรของสำนักเทศกิจ มีความสามารถเขียนโปรแกรมและพัฒนาระบบงานให้เหมาะสมกับงาน

**จุดอ่อน**

1. องค์กรมีขนาดใหญ่ สายการบังคับบัญชาค่อนข้างยาว ทำให้การดำเนินการบางเรื่องต้องใช้เวลามาก

2. บุคลากรส่วนใหญ่ขาดทักษะในการรวบรวมข้อมูลและรายงานผลการดำเนินงานในส่วนที่อยู่ในหน้าที่ความรับผิดชอบ

3. แผนปฏิบัติงานยังขาดการมีส่วนร่วมในหน่วยงาน หรือการบูรณาการกับหน่วยงานที่เกี่ยวข้อง ทำให้การปฏิบัติงานขาดประสิทธิภาพ

4. ขาดการวางแผนรองรับงานตามนโยบายหรือภารกิจเร่งด่วน ทำให้ไม่สามารถของบประมาณได้ทัน หรือเพียงพอต่อการปฏิบัติงาน

5. บุคลากรบางส่วนยังขาดความรู้ความเข้าใจ และขาดความรับผิดชอบต่อหน้าที่

6. บุคลากรของสำนักเทศกิจขาดทักษะในการดำเนินการด้านมวลชนและการแก้ไขปัญหาความขัดแย้งที่เกิดขึ้นจากการปฏิบัติหน้าที่ และการบังคับการให้เป็นไปตามระเบียบและกฎหมาย

7. ไม่มีการฝึกอบรมพื้นฐานอย่างเป็นประจำและต่อเนื่อง ให้กับผู้ที่เข้าสู่สายงานเทศกิจ ทำให้ ขาดความรู้ความเข้าใจในวัฒนธรรมองค์กร และการปฏิบัติงานขาดความเป็นเอกภาพ

8. ข้อมูลพื้นฐานด้านบุคลากรไม่เป็นปัจจุบัน และไม่ได้รวบรวมอย่างเป็นระบบ

9. ขาดการประชาสัมพันธ์กิจกรรมองค์กร

10. อัตรากำลังเจ้าหน้าที่และวัสดุอุปกรณ์ไม่เพียงพอ

**โอกาส**

1. ผู้บริหารระดับสูงตั้งแต่รัฐบาลจนถึงกรุงเทพมหานคร ให้ความสำคัญกับการบังคับใช้กฎหมาย

2. ผู้บริหารกรุงเทพมหานครให้ความสำคัญและมอบหมายให้ปฏิบัติหน้าที่ของกรุงเทพมหานคร ในภารกิจด้านต่าง ๆ

3. ประชาชนในพื้นที่มีความตื่นตัวและให้ความสนใจการดำเนินงานด้านการดูแลความเป็นระเบียบเรียบร้อยของเมือง และให้การสนับสนุนการดำเนินงานด้านการบังคับให้เป็นไปตามกฎหมายของสำนักเทศกิจ

4. สื่อมวลชนให้ความสนใจและติดตามผลการปฏิบัติงานของเทศกิจ

**อุปสรรค**

1. กฎหมายที่เกี่ยวข้องกับการปฏิบัติงานด้านการดูแลความเป็นระเบียบเรียบร้อยและ ความปลอดภัยของเมือง ไม่ได้ให้อำนาจหน้าที่แก่เจ้าหน้าที่ของสำนักเทศกิจในการดำเนินการตามกฎหมาย

2. สายการบังคับบัญชาระหว่างสำนักเทศกิจ และฝ่ายเทศกิจ สำนักงานเขต ไม่มีความเป็นเอกภาพ ส่งผลให้ไม่สามารถดำเนินงานตามแผนพัฒนากรุงเทพมหานคร และนโยบายของกรุงเทพมหานครได้อย่างมีประสิทธิภาพ

3. การดำเนินงานตามภารกิจด้านการดูแลความปลอดภัยในชีวิตและทรัพย์สินของประชาชน รวมทั้งการดำเนินการด้านการดูแลความเป็นระเบียบเรียบร้อยของเมือง ขาดการบูรณาการทำงานจากหน่วยงานที่เกี่ยวข้องในพื้นที่ สำนักเทศกิจไม่มีอำนาจหน้าที่ในการดำเนินการที่ครอบคลุมการดำเนินการดังกล่าวทุกด้าน ทำให้เกิดความล่าช้าและขาดเอกภาพในการดำเนินงาน

4. ประชาชนมีทัศนคติต่อเจ้าหน้าที่เทศกิจในด้านลบ

5. ประชาชนบางส่วนไม่เข้าใจในการจัดระเบียบเมือง ทำให้การดำเนินงานไม่ได้รับความร่วมมือจากภาคประชาชน

**สรุปภารกิจที่จะดำเนินการในปีงบประมาณ พ.ศ. 2564**

จากสถานการณ์และสภาพแวดล้อมข้างต้น เป็นปัจจัยให้สำนักเทศกิจกำหนดแนวทางในการดำเนินงานในปีงบประมาณ พ.ศ. 2564 สรุปได้ดังนี้

1. ภารกิจเชิงยุทธศาสตร์ ดำเนินการเรื่องต่าง ๆ ได้แก่

1.1 การตรวจและลดพื้นที่เสี่ยงต่อการเกิดอาชญากรรม

1.2 การสร้างการมีส่วนร่วมของประชาชน/เครือข่ายด้านอาชญากรรมและจัดระเบียบเมือง

1.3 การจัดระเบียบทางและภูมิทัศน์

1.4 การดูแลความปลอดภัยและอำนวยความสะดวกแก่นักท่องเที่ยว

1.5 การพัฒนากฎหมายที่เกี่ยวข้องกับงานด้านเทสกิจ

2. ภารกิจประจำพื้นฐาน ดำเนินการเรื่องต่าง ๆ ได้แก่

2.1 การควบคุมความเป็นระเบียบเรียบร้อยในที่สาธารณะและที่ของเอกชน โดยควบคุม ดูแล บังคับให้เป็นไปตามกฎหมายรักษาความสะอาดและความเป็นระเบียบเรียบร้อยของบ้านเมือง เช่น จุดกวดขันพิเศษ จุดกวดขันทิ้ง จับ-ปรับ การติดตั้งป้ายผิดกฎหมาย เป็นต้น

2.2 การอำนวยความสะดวกด้านการจราจรในบริเวณต่าง ๆ และการแก้ไขปัญหาจราจร ซึ่งเกิดจากผู้ที่กระทำผิดกฎหมายทั้งกฎหมายควบคุมอาคารและกฎหมายรักษาความสะอาดและความเป็นระเบียบเรียบร้อยของบ้านเมือง

2.3 การดูและป้องกันภัยทางน้ำ

2.4 การบริหารจัดการด้านการพัฒนาบุคลากร เทคโนโลยีและการสื่อสาร

3. ภารกิจมิติที่ 2 - 4 ดำเนินการเรื่องต่าง ๆ ได้แก่

3.1 ด้านการจัดการด้านงบประมาณ การเงิน ทรัพย์สินและพัสดุ

3.2 ด้านคุณภาพการปฏิบัติราชการ

3.3 ด้านการพัฒนาองค์การ

**วิสัยทัศน์**

เป็นองค์กรที่เสริมสร้างให้ประชาชนปฏิบัติตามกฎหมาย

มุ่งมั่นจัดระเบียบเมือง ดูแลความปลอดภัย ตามหลักธรรมาภิบาล

เพื่อให้กรุงเทพมหานครเป็นมหานครน่าอยู่อย่างยั่งยืน

**พันธกิจ**

1. ควบคุมและบังคับการตามกฎหมายเพื่อความเป็นระเบียบเรียบร้อยของเมือง บาทวิถี และ ที่สาธารณะทั่วไปมีความเป็นระเบียบเรียบร้อย

2. การเสริมสร้างให้ประชาชนปฏิบัติตามกฎหมาย/ระเบียบด้านเทศกิจ

3. ดูแล และตรวจตราพื้นที่สุ่มเสี่ยงในการเกิดอาชญากรรมเพื่อป้องปรามการเกิดเหตุความไม่ปลอดภัยเพื่อให้ประชาชนมีความปลอดภัยในชีวิตและทรัพย์สิน รวมทั้งสนับสนุนการดำเนินงานด้านดูแลความปลอดภัยในชีวิตและทรัพย์สินแก่หน่วยงานต่าง ๆ

4. สนับสนุนการดำเนินงานด้านการจราจรให้มีความคล่องตัวและมีความปลอดภัย

5. เสริมสร้างศักยภาพเจ้าหน้าที่เทศกิจให้มีความรู้ ความสามารถ และมีความพร้อมต่อการปฏิบัติงาน

**เป้าหมาย**

**ด้านที่ 1 มหานครปลอดภัย**

มิติที่ 1.2 ปลอดอาชญากรรมและยาเสพติด

เป้าหมายที่ 1.2.1 ประชาชนมีความปลอดภัยในชีวิตและทรัพย์สิน

เป้าประสงค์ที่ 1.2.1.1 เสริมสร้างความปลอดภัยเพื่อลดความล่อแหลมของสภาพแวดล้อมต่อการเกิดอาชญากรรม

**ด้านที่ 2 มหานครสีเขียว สะดวกสบาย**

มิติที่ 2.1 ภูมิทัศน์สวยงาม

เป้าหมายที่ 2.1.1 กรุงเทพมหานครจัดระเบียบเมือง ปรับปรุงทัศนียภาพของเมืองให้แลดูสะอาด

เป้าประสงค์ที่ 2.1.1.1 ถนนทางเท้า และคลองสายหลักของกรุงเทพมหานครได้รับการปรับปรุงภูมิทัศน์ให้มีความเป็นระเบียบเรียบร้อย สะอาด สวยงาม

**ด้านที่ 6 มหานครแห่งเศรษฐกิจและการเรียนรู้**

มิติที่ 6.2 เมืองแห่งนักท่องเที่ยวระดับโลก

เป้าหมายที่ 6.2.1 กรุงเทพมหานครเป็นเมืองที่น่าท่องเที่ยวระดับโลก

เป้าประสงค์ที่ 6.2.1.1 นักท่องเที่ยวมีความมั่นใจด้านความปลอดภัยในการเดินทางท่องเที่ยว

**ด้านที่ 7 การบริหารจัดการเมืองมหานคร**

มิติที่ 7.1 กฎหมาย

เป้าหมายที่ 7.1.1 กรุงเทพมหานครมีกฎหมาย ข้อบัญญัติ และระเบียบต่าง ๆ ที่ส่งเสริมใน การบริหารจัดการและจัดบริการสาธารณะ

เป้าประสงค์ที่ 7.1.1.1 กรุงเทพมหานครมีกฎหมาย ข้อบัญญัติ และระเบียบต่าง ๆ ที่เอื้อต่อการปฏิบัติงาน

มิติที่ 7.3 การบริหารทรัพยากรบุคคล

เป้าหมายที่ 7.3.1 บุคลากรกรุงเทพมหานครเป็นผู้ปฏิบัติงานแบบมืออาชีพ มีคุณธรรม จริยธรรม และเป็นที่เชื่อมั่นของประชาชน

เป้าประสงค์ที่ 7.3.1.1 การพัฒนาบุคลากรให้มีทักษะ ความรู้ ความสามารถ เป็นมืออาชีพ

**ตัวชี้วัดผลการดำเนินงานหลัก**

1. ร้อยละของพื้นที่เสี่ยงภัยที่ได้รับการลดเงื่อนไขความล่อแหลมต่อการเกิดอาชญากรรม (ร้อยละ 100)

2. ระดับความเชื่อมั่นในความปลอดภัยจากอาชญากรรมโดยเฉลี่ยของประชาชนในกรุงเทพมหานคร (เชื่อมั่นในระดับมากขึ้นไป มีค่าเฉลี่ยเท่ากับ 4 ขึ้นไป หรือคิดเป็นร้อยละ 80 ขึ้นไป)\*1

3. ระดับความสำเร็จของการส่งเสริมการมีส่วนร่วมของประชาชนในการป้องกันอาชญากรรม (ประชาชนมีส่วนร่วมในระดับความร่วมมือ)\*2

4. จำนวนถนนสายหลักที่ได้รับการปรับปรุงภูมิทัศน์ (อย่างน้อย 15 เส้นทางตามจำนวนเส้นทางที่กำหนดไว้ในแผน)

5. จำนวนคลองสายหลักที่ได้รับการปรับปรุงภูมิทัศน์ (อย่างน้อย 20 คลองตามจำนวนคลองที่กำหนดไว้ในแผน)

6. จำนวนช่องทางในการประชาสัมพันธ์เรื่องความปลอดภัยให้กับนักท่องเที่ยว (ไม่น้อยกว่า 1 ช่องทาง/ปี)

7. กรุงเทพมหานคร มีการพัฒนากฎหมาย ข้อบัญญัติ กฎ ระเบียบ และคำสั่งต่าง ๆ ให้เหมาะสมต่อการปฏิบัติงานอย่างต่อเนื่อง (ทุกหน่วยงานที่เกี่ยวข้อง)

หมายเหตุ \*1 ตัวชี้วัดเดิมชื่อ “ประชาชนมีความเชื่อมั่นในความปลอดภัยในชีวิตและทรัพย์สิน”

\*2 ระดับการมีส่วนร่วมของประชาชน มี 5 ระดับ คือ

1) ระดับการให้ข้อมูลข่าวสาร

2) ระดับการรับฟังความคิดเห็น โดยเปิดโอกาสให้ประชาชนแสดงความคิดเห็น บอกข้อปัญหา และข้อเสนอแนะต่าง ๆ กับหน่วยงานภาครัฐ

3) ระดับการเข้ามาเกี่ยวข้องในกระบวนการกำหนดนโยบาย การวางแผนงาน/โครงการ

4) ระดับความร่วมมือ เป็นการเปิดโอกาสให้ประชาชนเข้ามามีส่วนร่วมในบทบาทหรือฐานะหุ้นส่วนหรือภาคีในการดำเนินโครงการ/กิจกรรมของหน่วยงานภาครัฐ

5) ระดับการเสริมอำนาจประชาชน เป็นระดับของการมอบอำนาจการตัดสินใจให้ประชาชนเป็นผู้กำหนด

# มาตรการและโครงการ/กิจกรรม

**ส่วนที่ 1 การบริการสาธารณะ**

**ด้านที่ 1 มหานครปลอดภัย**

**มิติที่ 1.2** ปลอดอาชญากรรมและยาเสพติด

**เป้าหมายที่ 1.2.1** ประชาชนมีความปลอดภัยในชีวิตและทรัพย์สิน

**เป้าประสงค์ที่ 1.2.1.1** เสริมสร้างความปลอดภัยเพื่อลดความล่อแหลมของสภาพแวดล้อมต่อการเกิดอาชญากรรม

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละของพื้นที่เสี่ยงภัยที่ได้รับการลดเงื่อนไขความล่อแหลมต่อการเกิดอาชญากรรม | ร้อยละ 100 | ร้อยละ 100 | ร้อยละ 100 |
| 2 | ระดับความเชื่อมั่นในความปลอดภัยจากอาชญากรรมโดยเฉลี่ยของประชาชนในกรุงเทพมหานคร | ร้อยละ 85 | ร้อยละ 85 | ค่าเฉลี่ยระดับ 4 ขึ้นไป |
| 3 | ระดับความสำเร็จของการส่งเสริมการมีส่วนร่วมของประชาชนในการป้องกันอาชญากรรม | - | - | ประชาชนมีส่วนร่วมในระดับความร่วมมือ |

**มาตรการสนับสนุนเป้าประสงค์**

**มาตรการที่ 1** สำรวจและประเมินพื้นที่เสี่ยงต่อการเกิดอาชญากรรม

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | จำนวนบัญชีพื้นที่เสี่ยงต่อการเกิดอาชญากรรม | 1 ฉบับ | 1 ฉบับ | 1 ฉบับ |
| 2 | นำบัญชีพื้นที่เสี่ยงและพื้นที่อันตรายของกรุงเทพมหานคร และแนวทาง (วิธีการ) แก้ปัญหาไปใช้ในการดำเนินงาน | - | - | ร้อยละ 50 |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการสำรวจและประเมินพื้นที่เสี่ยงต่อการเกิดอาชญากรรม | - | กองนโยบายและแผนงาน  (กลุ่มงานแผนงานและสารสนเทศ) | 1 |

**มาตรการที่ 2** ควบคุมพื้นเสี่ยงต่อการเกิดอาชญากรรมด้วยการปรับ แก้ไข หรือเพิ่มเติมสภาพแวดล้อมทางกายภาพอย่างเหมาะสมเพื่อลดโอกาสและปัจจัยเสี่ยงในการเกิดอาชญากรรม

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | พื้นที่เสี่ยงภัยที่ได้รับการลดเงื่อนไขความล่อแหลมต่อการเกิดอาชญากรรม | ร้อยละ 100 | ร้อยละ 100 | ร้อยละ 100 |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการบูรณาผลการดำเนินงานด้านความปลอดภัยเชิงพื้นที่ | - | สำนักงานตรวจและบังคับการ  (ส่วนตรวจและบังคับการ 3) | 1 |

**มาตรการที่ 3** เพิ่มประสิทธิภาพการเฝ้าระวัง และตรวจตราพื้นที่เสี่ยงต่อการเกิดอาชญากรรม

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ประชาชนมีความเชื่อมั่นในความปลอดภัยในชีวิตและทรัพย์สิน | ร้อยละ 85 | ร้อยละ 85 | ร้อยละ 85 |
| 2 | จำนวนครั้งของการออกตรวจพื้นที่เสี่ยงต่อการเกิดอาชญากรรม | 1 ครั้ง/เดือน/จุด | 1 ครั้ง/  เดือน/จุด | เฉลี่ยไม่น้อยกว่า 1.5 ครั้ง/เดือน/จุด |
| 3 | ระดับความพึงพอใจของผู้รับบริการและประชาชนที่มีต่อโครงการกลับบ้านปลอดภัยไปกับเทศกิจ | ระดับมาก  (3.51 คะแนนขึ้นไป) | ระดับมาก  (3.51 คะแนนขึ้นไป) | ระดับมาก  (3.51 คะแนนขึ้นไป) |
| 4 | จำนวนรายงานความพึงพอใจของผู้รับบริการและประชาชนที่มีต่อโครงการกลับบ้านปลอดภัยไปกับเทศกิจ | - | 1 ฉบับ | 1 ฉบับ |

**โครงการ/กิจกรรมรองรับมาตรการ**

| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| --- | --- | --- | --- | --- |
| 1 | โครงการบูรณาผลการดำเนินงานด้านความปลอดภัยเชิงพื้นที่ | - | สำนักงานตรวจและบังคับการ  (ส่วนตรวจและบังคับการ 3) | 1 |
| 2 | โครงการเพิ่มประสิทธิภาพการตรวจพื้นที่เสี่ยงต่อการเกิดอาชญากรรม | - | สำนักงานตรวจและบังคับการ  (ส่วนตรวจและบังคับการ 3) | 2 |
| 3 | โครงการกลับบ้านปลอดภัยไปกับเทศกิจ | - | สำนักงานตรวจและบังคับการ  (ส่วนตรวจและบังคับการ 1) | 3, 4 |

**มาตรการที่ 4** ส่งเสริมให้ประชาชนเข้ามามีส่วนร่วมในการป้องกันอาชญากรรม

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละความสำเร็จในการพัฒนาระบบสารสนเทศเพื่อสนับสนุนการดำเนินงานตามโครงการ | - | - | ร้อยละ 100 |

**โครงการ/กิจกรรมรองรับมาตรการ**

| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| --- | --- | --- | --- | --- |
| 1\* | โครงการพัฒนาระบบสารสนเทศสนับสนุนงานด้านเทศกิจ (Smart BMA, Smart City Police) | 22.000  โดยแบ่งเบิกจ่าย 2 ปีงบประมาณ ดังนี้  1. ปีงบประมาณ พ.ศ. 2564 จำนวนเงิน 11.156 ลบ.  2. ปีงบประมาณ พ.ศ. 2565 จำนวนเงิน 10.844 ลบ. | กองนโยบายและแผนงาน  (กลุ่มงานแผนงานและสารสนเทศ) | 1 |

\* โครงการนี้มีการเปลี่ยนชื่อโครงการจากเดิมชื่อ “โครงการกรุงเทพยุคใหม่ไร้พื้นที่เสี่ยง เสียงอาสาพัฒนาเมือง (Safe and Tidy Bangkok)” ที่ระบุในแผนปฏิบัติราชการกรุงเทพมหานคร พ.ศ. 2564 ซึ่งเป็นไปตามคำแนะนำจาก กสศ. สยป. และอยู่ระหว่างรอการพิจารณาจากคณะกรรมการดิจิทัลกรุงเทพมหานคร

**มิติที่ 1.3** ปลอดอุบัติเหตุ

**เป้าหมายที่ 1.3.1** ลดความสูญเสียจากอุบัติเหตุจราจร

**เป้าประสงค์ที่ 1.3.1.2** ลดการกระทำผิดกฎจราจร

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | จำนวนผู้เสียชีวิตจากอุบัติเหตุทางถนนในเขตกรุงเทพมหานครต่อประชากรแสนคน | 10 คน | 10 คน | 10 คน |

**มาตรการสนับสนุนเป้าประสงค์**

**มาตรการที่ 1** ดูแลความปลอดภัยและอำนวยความสะดวกด้านการจราจรให้กับประชาชน

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | จำนวนอุบัติเหตุในพื้นที่ปฏิบัติการตามโครงการเทศกิจอาสาพาน้องข้ามถนน/อาสาจราจร | 1 บัญชี | 1 บัญชี | 1 บัญชี |
| 2 | ระดับความพึงพอใจของประชาชนต่อการอำนวยความสะดวกด้านการจราจรของเจ้าหน้าที่เทศกิจตามโครงการเทศกิจอาสาพาน้องข้ามถนน/อาสาจราจร | ระดับมาก  (4 คะแนน ขึ้นไป) | ระดับมาก  (4 คะแนน  ขึ้นไป) | ระดับมาก  (4 คะแนนขึ้นไป) |
| 3 | ระดับความพึงพอใจของประชาชนต่อการดูแลและอำนวยความสะดวกด้านความปลอดภัยบริเวณท่าเรือ | ระดับมาก  (3.51 คะแนนขึ้นไป) | ระดับมาก  (4 คะแนนขึ้นไป) | ระดับมาก  (4 คะแนนขึ้นไป) |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการเทศกิจอาสาพาน้องข้ามถนน/อาสาจราจร | - | สำนักงานตรวจและบังคับการ  (ส่วนตรวจและบังคับการ 3) | 1, 2 |
| 2 | โครงการป้องกันภัยทางน้ำ | - | สำนักงานตรวจและบังคับการ  (ส่วนตรวจและบังคับการ 3) | 3 |

**ด้านที่ 2 มหานครสีเขียว สะดวกสบาย**

**มิติที่ 2.1** ภูมิทัศน์สวยงาม

**เป้าหมายที่ 2.1.1** กรุงเทพมหานครจัดระเบียบเมือง ปรับปรุงทัศนียภาพของเมืองให้แลดูสะอาด

**เป้าประสงค์ที่ 2.1.1.1** ถนนทางเท้า และคลองสายหลักของกรุงเทพมหานครได้รับการปรับปรุงภูมิทัศน์ให้มีความเป็นระเบียบเรียบร้อย สะอาด สวยงาม

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | จำนวนถนนสายหลักที่ได้รับการปรับปรุงภูมิทัศน์ | - | - | อย่างน้อย 15 เส้นทางตามจำนวนเส้นทางที่กำหนดไว้ในแผน |
| 2 | จำนวนคลองสายหลักที่ได้รับการปรับปรุงภูมิทัศน์ | - | - | อย่างน้อย 20 คลองตามจำนวนคลองที่กำหนดไว้ในแผน |
| 3 | จำนวนเครือข่ายความร่วมมือเพื่อการจัดระเบียบเมือง | - | - | ระดับกรุงเทพมหานครอย่างน้อย 1 เครือข่าย |

**มาตรการสนับสนุนเป้าประสงค์**

**มาตรการที่ 1** บูรณาการความร่วมมือระหว่างหน่วยงานที่เกี่ยวข้องทั้งภาครัฐภาคเอกชน และภาคประชาชนในการสำรวจ ออกแบบวางแผนพัฒนาพื้นที่และดำเนินการปรับปรุงภูมิทัศน์ถนน ทางเท้าและคลองสายหลักในย่านสำคัญของกรุงเทพมหานครให้เป็นไปตามข้อกำหนดของมาตรฐานสากลและสอดคล้องกับเอกลักษณ์ของแต่ละพื้นที่

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ระดับความพึงพอใจของประชาชนต่อการตรวจตราถนน 15 เส้นทาง | - | - | ระดับ 3.51 ขึ้นไป |
| 2 | จำนวนครั้งในการรายงานผลให้ปลัดกรุงเทพมหานครทราบ | - | - | ไม่น้อยกว่า 4 ครั้ง |
| 3 | ร้อยละของการดำเนินการออกปฏิบัติงานตามที่ได้รับการร้องขอ | - | - | ร้อยละ 100 |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการจัดระเบียบถนนสายหลักในพื้นที่กรุงเทพมหานคร | - | สำนักงานตรวจและบังคับการ  (ส่วนตรวจและบังคับการ 3) | 1, 2 |
| 2 | โครงการปรับปรุงภูมิทัศน์คลองสายหลักในพื้นที่กรุงเทพมหานคร | - | สำนักงานตรวจและบังคับการ  (ส่วนตรวจและบังคับการ 2) | 3 |

**มาตรการที่ 2** ส่งเสริมให้ทุกภาคส่วนเข้ามามีส่วนร่วมในการจัดระเบียบเมือง

**มาตรการที่ 3** ส่งเสริมความรู้ความเข้าใจ และทัศนคติของประชาชนต่อการจัดระเบียบเมือง

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละของผู้ที่เข้าร่วมกิจกรรมได้รับความรู้และมีความเข้าใจในเรื่องการจัดระเบียบและพัฒนาเมืองของกรุงเทพมหานคร | - | - | ร้อยละ 80 |
| 2 | จำนวนเครือข่ายความร่วมมือการจัดระเบียบและพัฒนาเมือง | - | - | อย่างน้อย 1 ภาคี/เครือข่าย  (ระดับ กทม.) |
| 3 | สรุปผลสำรวจทัศนคติและความต้องการของประชาชนที่มีต่อการจัดระเบียบและพัฒนาเมือง พร้อมเผยแพร่ต่อสาธารณะ | - | - | 1 ฉบับ |

**โครงการ/กิจกรรมรองรับมาตรการ**

| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| --- | --- | --- | --- | --- |
| 1 | โครงการส่งเสริมความรู้ ความเข้าใจ และสร้างเครือข่ายการจัดระเบียบเมืองของกรุงเทพมหานคร | - | - สำนักงานตรวจและบังคับการ  (ส่วนตรวจและบังคับการ 1)  - กองนิติการและบังคับคดี | 1, 2, 3 |

**มาตรการของหน่วยงานที่ 1** ควบคุม กวดขัน และจับปรับตามกฎหมายบริเวณทางเท้าและที่สาธารณะเพื่อความเป็นระเบียบเรียบร้อยและไม่ให้มีผู้กระทำผิด

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละความสำเร็จในการดำเนินการบังคับการตามมาตรการกวดขันการจัดระเบียบหาบเร่-แผงลอย | ร้อยละ 80 | ร้อยละ 100 | ร้อยละ 80 |
| 2 | ร้อยละเรื่องร้องเรียนผู้กระทำผิดในการจอดรถยนต์ รถจักรยานยนต์ หรือขับขี่รถจักรยานยนต์บนทางเท้าลดลง | - | ลดลงไม่น้อยกว่า  ร้อยละ 5 จากปีที่  ผ่านมา (พ.ศ. 2562) | ลดลงไม่น้อยกว่า  ร้อยละ 5 จากปีที่ผ่านมา (พ.ศ. 2563) |
| 3 | ร้อยละความสำเร็จในการดำเนินการตามมาตรการจัดระเบียบป้ายโฆษณาตามแผนการจัดระเบียบป้ายฯ | ร้อยละ 90 | ร้อยละ 100 | ร้อยละ 100 |
| 4 | ระดับความพึงพอใจของประชาชนต่อการออกตรวจจุดกวดขัน ทิ้ง จับ-ปรับ ของสำนักงานเขต | ระดับมาก  (4 คะแนน  ขึ้นไป) | ระดับมาก  (4.51 คะแนนขึ้นไป) | ระดับมาก  (4.51 คะแนนขึ้นไป) |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการบูรณาการเพิ่มประสิทธิภาพการจัดระเบียบการค้าหาบเร่-แผงลอยในจุดผ่อนผัน | - | สำนักงานตรวจและบังคับการ  (ส่วนตรวจและบังคับการ 1) | 1 |
| 2 | โครงการกวดขันรถยนต์ รถจักรยานยนต์ จอดหรือขับขี่บนทางเท้า | - | สำนักงานตรวจและบังคับการ  (ส่วนตรวจและบังคับการ 2) | 2 |
| 3 | โครงการถนนปลอดป้ายโฆษณาผิดกฎหมาย | - | สำนักงานตรวจและบังคับการ  (ส่วนตรวจและบังคับการ 2) | 3 |
| 4 | โครงการตรวจจุดกวดขันทิ้งจับ-ปรับ ผู้ทิ้งขยะในที่สาธารณะของสำนักงานเขต | - | สำนักงานตรวจและบังคับการ  (ส่วนตรวจและบังคับการ 2) | 4 |

**ด้านที่ 6 มหานครแห่งเศรษฐกิจและการเรียนรู้**

**มิติที่ 6.2** เมืองแห่งนักท่องเที่ยวระดับโลก

**เป้าหมายที่ 6.2.1** กรุงเทพมหานครเป็นเมืองที่น่าท่องเที่ยวระดับโลก

**เป้าประสงค์ที่ 6.2.1.1** นักท่องเที่ยวมีความมั่นใจด้านความปลอดภัยในการเดินทางท่องเที่ยว

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | จำนวนช่องทางในการประชาสัมพันธ์เรื่องความปลอดภัยให้กับนักท่องเที่ยว | - | - | ไม่น้อยกว่า 1 ช่องทางต่อปี |

**มาตรการสนับสนุนเป้าประสงค์**

**มาตรการที่ 1** ประชาสัมพันธ์ข้อมูลให้นักท่องเที่ยวเพื่อระมัดระวังตัวจากมิจฉาชีพและแจ้งขอความช่วยเหลือผ่านช่องทางที่เพิ่มขึ้นใหม่

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ระดับความพึงพอใจของประชาชน/นักท่องเที่ยวต่อการให้บริการของเจ้าหน้าที่เทศกิจ | ระดับมาก  (4 คะแนน  ขึ้นไป) | ระดับมาก  (4.51 คะแนน  ขึ้นไป) | ระดับมาก  (4.51 คะแนน  ขึ้นไป) |
| 2 | จำนวนช่องทางในการประชาสัมพันธ์เรื่องความปลอดภัยให้กับนักท่องเที่ยว | - | - | ไม่น้อยกว่า 1 ช่องทาง/ปี |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการสายตรวจเทศกิจห่วงใยใส่ใจนักท่องเที่ยว | - | สำนักงานตรวจและบังคับการ  (ส่วนตรวจและบังคับการ 1) | 1 |
| 2 | โครงการเผยแพร่ข้อมูลด้านความปลอดภัยให้กับนักท่องเที่ยวผ่านแอปพลิเคชั่น | - | กองนโยบายและแผนงาน  (กลุ่มงานแผนงานและสารสนเทศ) | 2 |

**ส่วนที่ 2 การบริหารจัดการ**

**ด้านที่ 7 การบริหารจัดการเมืองมหานคร**

**มิติที่ 7.1 กฎหมาย**

**เป้าหมายที่ 7.1.1** กรุงเทพมหานครมีกฎหมาย ข้อบัญญัติ และระเบียบต่าง ๆ ที่ส่งเสริมในการบริหารจัดการและจัดบริการสาธารณะ

**เป้าประสงค์ที่ 7.1.1.1** กรุงเทพมหานครมีกฎหมาย ข้อบัญญัติ และระเบียบต่าง ๆ ที่เอื้อต่อการปฏิบัติงาน

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | กรุงเทพมหานครมีการพัฒนากฎหมาย ข้อบัญญัติ กฎ ระเบียบ และคำสั่งต่าง ๆ ให้เหมาะสมต่อการปฏิบัติงานอย่างต่อเนื่อง | ทุกหน่วยงาน ที่เกี่ยวข้อง | ร้อยละ 10 ของกฎหมาย ข้อบัญญัติ กฎ ระเบียบที่ได้รับการแก้ไข | ทุกหน่วยงานที่เกี่ยวข้อง |

**มาตรการสนับสนุนเป้าประสงค์**

**มาตรการที่ 1** การพิจารณากฎหมาย ข้อบัญญัติ กฎ ระเบียบ และคำสั่งของกรุงเทพมหานครให้เหมาะสม สอดคล้องกับสถานการณ์ปัจจุบัน

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | สำนักเทศกิจ กรุงเทพมหานครมีหนังสือคู่มือปฏิบัติราชการ ฝ่ายเทศกิจ สำนักงานเขต กรุงเทพมหานคร ที่ได้รับการปรับปรุงแล้ว | - | - | จำนวนคู่มือ 1 คู่มือ |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการปรับปรุงกฎหมายกรุงเทพมหานครที่เกี่ยวข้องกับงานด้านเทศกิจ : การจัดพิมพ์หนังสือคู่มือปฏิบัติราชการ ฝ่ายเทศกิจ สำนักงานเขต กรุงเทพมหานคร | 0.1500 | กองนิติการและบังคับคดี  (กลุ่มงานนิติการ) | 1 |

**มาตรการของหน่วยงานที่ 1** การพิจารณาและดำเนินการเกี่ยวกับคดีปกครอง

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละของคดีปกครองได้รับการพิจารณาและเสนอความคิดเห็นต่อผู้ว่าราชการกรุงเทพมหานครเพื่อพิจารณาอนุมัติแก้ต่างคดี | - | ร้อยละ 100 | ร้อยละ 100 |

**โครงการ/กิจกรรมรองรับมาตรการ**

|  |  |  |  |  |
| --- | --- | --- | --- | --- |
| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| 1 | โครงการพิจารณาคดีปกครองตามแนวทางหนังสือคู่มือการแก้ต่างคดีปกครอง กรณีออกคำสั่งทางปกครองตามกฎหมายว่าด้วยการควบคุมอาคาร | - | กองนิติการ  และบังคับคดี  (กลุ่มงานบังคับคดี 3) | 1 |

**มิติที่ 7.3 การบริหารทรัพยากรบุคคล**

**เป้าหมายที่ 7.3.1** บุคลากรกรุงเทพมหานครเป็นผู้ปฏิบัติงานแบบมืออาชีพ มีคุณธรรม จริยธรรม และเป็นที่เชื่อมั่นของประชาชน

**เป้าประสงค์ที่ 7.3.1.1** การพัฒนาบุคลากรให้มีทักษะ ความรู้ ความสามารถ เป็นมืออาชีพ

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละความสำเร็จในการพัฒนาทรัพยากรบุคคลของกรุงเทพมหานครตามหลักสมรรถนะมุ่งสู่ความเป็นมืออาชีพ | ร้อยละ 40 | ร้อยละ 30 | ร้อยละ 50 |

**มาตรการสนับสนุนเป้าประสงค์**

**มาตรการที่ 1** พัฒนาสมรรถนะของบุคลากร ยกระดับมาตรฐานวิชาชีพและคุณภาพการให้บริการในแต่ละ สายงานให้มุ่งสู่ความเป็นมืออาชีพและสอดคล้องกับการเป็นมหานครแห่งเอเชีย

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละของบุคลากรที่เข้าร่วมโครงการผ่านการทดสอบความรู้ความเข้าใจตามเกณฑ์ที่กำหนด | ร้อยละ 80 | ร้อยละ 90 | ร้อยละ 90 |

**โครงการ/กิจกรรมรองรับมาตรการ**

| **ลำดับที่** | **โครงการ/กิจกรรมยุทธศาสตร์** | **งบประมาณ**  **(ลบ.)** | **ส่วนราชการ** | **ตัวชี้วัด** |
| --- | --- | --- | --- | --- |
| 1 | โครงการอบรมการพัฒนาการปฏิบัติงานสำหรับข้าราชการผู้ปฏิบัติหน้าที่หัวหน้าฝ่ายเทศกิจ | 0.1756 | กองนโยบายและแผนงาน  (กลุ่มงานฝึกอบรม) | 1 |
| 2 | โครงการอบรมการพัฒนาการปฏิบัติงานสำหรับข้าราชการผู้ปฏิบัติหน้าที่หัวหน้างาน | 0.6004 | กองนโยบายและแผนงาน  (กลุ่มงานฝึกอบรม) | 1 |
| 3\* | โครงการอบรมความรู้เกี่ยวกับงานด้านการจราจรระดับพื้นฐานแก่เครือข่ายภาคประชาชน | 0.5104 | กองนโยบายและแผนงาน  (กลุ่มงานฝึกอบรม) | 1 |
| 4 | โครงการพัฒนาศักยภาพครูฝึกเทศกิจกรุงเทพมหานคร | 3.7722 | กองนโยบายและแผนงาน  (กลุ่มงานฝึกอบรม) | 1 |
| 5 | โครงการฝึกอบรมทบทวนระเบียบวินัยของเจ้าหน้าที่เทศกิจ | 7.0324 | กองนโยบายและแผนงาน  (กลุ่มงานฝึกอบรม) | 1 |
| 6 | โครงการทบทวนการปฏิบัติหน้าที่ดูแลความปลอดภัยนักท่องเที่ยว | 0.7084 | กองนโยบายและแผนงาน  (กลุ่มงานฝึกอบรม) | 1 |
| 7 | โครงการทดสอบสมรรถภาพทางกายและความรู้พื้นฐานสายงานเทศกิจ | 0.548 | กองนโยบายและแผนงาน  (กลุ่มงานฝึกอบรม) | 1 |
| 8 | โครงการทบทวนความรู้กฎหมายมหาชนสำหรับบุคลากรผู้ปฏิบัติงานสายงานเทศกิจ | 0.6220 | กองนโยบายและแผนงาน  (กลุ่มงานฝึกอบรม) | 1 |
| 9 | โครงการเสริมสร้างความปลอดภัยในชีวิต ร่างกายและทรัพย์สินของเจ้าหน้าที่เทศกิจ | 0.8848 | กองนโยบายและแผนงาน  (กลุ่มงานฝึกอบรม) | 1 |
| 10 | โครงการฝึกอบรมทบทวนระเบียบวินัยบุคลากรกรุงเทพมหานคร ตำแหน่งพนักงานขับรถยนต์ ส 1 และ ส 2 | 1.5970 | กองนโยบายและแผนงาน  (กลุ่มงานฝึกอบรม) | 1 |
| 11 | โครงการฝึกอบรมและดูงานการจัดระเบียบเมืองและการมีส่วนร่วมของภาคราชการ ภาคเอกชน และภาคประชาชน | 4.2106 | กองนโยบายและแผนงาน  (กลุ่มงานฝึกอบรม) | 1 |
| 12 | โครงการศึกษาดูงานการจัดระเบียบเมืองต่างประเทศ | 7.571925 | กองนโยบายและแผนงาน  (กลุ่มงานฝึกอบรม) | 1 |

\* โครงการที่ 3 สนท. เสนอของบประมาณเอง โดยไม่ผ่านการพิจารณาจาก สพข. เนื่องจากเป็นการจัดฝึกอบรมให้แก่บุคคลภายนอกสังกัด กทม.

**เป้าหมายที่ 7.3.2** กรุงเทพมหานครมีระบบบริหารทรัพยากรบุคคลที่เข้มแข็ง เอื้อต่อความเป็นธรรม สามารถสร้างสมดุลระหว่างชีวิตการทำงาน และชีวิตส่วนบุคคลของผู้ปฏิบัติงาน ตลอดจนสามารถดึงดูดผู้มีความรู้ความสามารถและสร้างแรงจูงใจในการปฏิบัติงานของบุคลากรได้

**เป้าประสงค์ที่ 7.3.2.3** การพัฒนาระบบข้อมูลสารสนเทศด้านทรัพยากรบุคคลของกรุงเทพมหานครมีความถูกต้องและเป็นปัจจุบัน สนับสนุนระบบบริหารทรัพยากรบุคคลอย่างมีประสิทธิภาพ

**ตัวชี้วัดเป้าประสงค์**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ความสำเร็จของการพัฒนาระบบข้อมูลสารสนเทศด้านทรัพยากรบุคคลและระบบราชการของกรุงเทพมหานคร | ร้อยละ 40 | ร้อยละ 100 | ร้อยละ 100 |

**มาตรการสนับสนุนเป้าประสงค์**

**มาตรการที่ 1** จัดทำฐานข้อมูลบุคคลของกรุงเทพมหานครให้ถูกต้องสมบูรณ์มีมาตรฐานเดียวกันและเป็นปัจจุบัน

**ตัวชี้วัดมาตรการ**

|  |  |  |  |  |
| --- | --- | --- | --- | --- |
| **ลำดับที่** | **ตัวชี้วัด** | **ค่าเป้าหมาย** | | |
| 2562 | 2563 | **2564** |
| 1 | ร้อยละของข้อมูลผู้ปฏิบัติงานด้านเทศกิจและประวัติการเข้ารับการฝึกอบรมเกี่ยวกับด้านเทศกิจตามแผนพัฒนาข้าราชการกรุงเทพมหานครและบุคลากรกรุงเทพมหานครของสำนักเทศกิจได้รับการนำเข้าสู่ระบบฐานข้อมูลผู้ปฏิบัติงานด้านเทศกิจและประวัติการเข้ารับการฝึกอบรมเกี่ยวกับด้านเทศกิจ | - | ร้อยละ 80 | ร้อยละ 100 |

**โครงการ/กิจกรรมรองรับมาตรการ**

| **ลำดับที่** | **โครงการ/กิจกรรมยุทธศาสตร์** | **งบประมาณ (ลบ.)** | **ส่วนราชการ** | **ตัวชี้วัด** |
| --- | --- | --- | --- | --- |
| 1 | กิจกรรมนำเข้าข้อมูลผู้ปฏิบัติงานด้านเทศกิจและประวัติการเข้ารับการฝึกอบรมเกี่ยวกับด้านเทศกิจตามแผนพัฒนาข้าราชการกรุงเทพมหานครและบุคลากรกรุงเทพมหานครของสำนักเทศกิจ | - | กองนโยบายและแผนงาน  (กลุ่มงานฝึกอบรม) | 1 |

# สรุปโครงการและงบประมาณที่จะดำเนินการในปีงบประมาณ พ.ศ. 2564

**โครงการยุทธศาสตร์ตามลำดับความสำคัญ**

| **ลำดับที่** | **ชื่อโครงการยุทธศาสตร์**  (เรียงลำดับหมายเลขมาตรการหลังโครงการ) | **งบประมาณ**  **(ล้านบาท)** | **ความสอดคล้องกับแผนปฏิบัติราชการกรุงเทพมหานคร ประจำปี พ.ศ. 2564** | | **ส่วนราชการที่รับผิดชอบ** |
| --- | --- | --- | --- | --- | --- |
| **อยู่ในแผน** | **ไม่อยู่ในแผน** |
| 1 | โครงการสำรวจและประเมินพื้นที่เสี่ยงต่อการเกิดอาชญากรรม  (แผน กทม. 2564)  (เป้าประสงค์ที่ 1.2.1.1 มาตรการที่ 1) | - | / |  | กองนโยบายและแผนงาน  (กลุ่มงานแผนงานและสารสนเทศ) |
| 2 | โครงการบูรณาการผลการดำเนินงานด้านความปลอดภัยเชิงพื้นที่  (แผน กทม. 2564)  (เป้าประสงค์ที่ 1.2.1.1 มาตรการที่ 2 และ 3) | - | / |  | สำนักงานตรวจและบังคับการ  (ส่วนตรวจและบังคับการ 3) |
| 3 | โครงการเพิ่มประสิทธิภาพการตรวจพื้นที่เสี่ยงต่อการเกิดอาชญากรรม  (เป้าประสงค์ที่ 1.2.1.1 มาตรการที่ 3) | - |  | / | สำนักงานตรวจและบังคับการ  (ส่วนตรวจและบังคับการ 3) |
| 4 | โครงการกลับบ้านปลอดภัยไปกับเทศกิจ  (เป้าประสงค์ที่ 1.2.1.1 มาตรการที่ 3) | - |  | / | สำนักงานตรวจและบังคับการ  (ส่วนตรวจและบังคับการ 1) |
| 5\* | โครงการพัฒนาระบบสารสนเทศสนับสนุนงานด้านเทศกิจ (Smart BMA, Smart City Police)  (แผน กทม. 2564)  (เป้าประสงค์ที่ 1.2.1.1 มาตรการที่ 4) | 22.00 | / |  | กองนโยบายและแผนงาน  (กลุ่มงานแผนงานและสารสนเทศ) |
| 6 | โครงการเทศกิจอาสาพาน้องข้ามถนน/อาสาจราจร  (เป้าประสงค์ที่ 1.3.1.2 มาตรการที่ 1) | - |  | / | สำนักงานตรวจและบังคับการ  (ส่วนตรวจและบังคับการ 3) |
| 7 | โครงการป้องกันภัยทางน้ำ  (เป้าประสงค์ที่ 1.3.1.2 มาตรการที่ 1) | - |  | / | สำนักงานตรวจและบังคับการ  (ส่วนตรวจและบังคับการ 3) |
| 8 | โครงการจัดระเบียบถนนสายหลักในพื้นที่กรุงเทพมหานคร  (แผน กทม. 2564)  (เป้าประสงค์ที่ 2.1.1.1 มาตรการที่ 1) | - | / |  | สำนักงานตรวจและบังคับการ  (ส่วนตรวจและบังคับการ 3) |
| 9 | โครงการปรับปรุงภูมิทัศน์คลองสายหลักในพื้นที่กรุงเทพมหานคร  (เป้าประสงค์ที่ 2.1.1.1 มาตรการที่ 1) | - | / |  | สำนักงานตรวจและบังคับการ  (ส่วนตรวจและบังคับการ 2) |
| 10 | โครงการส่งเสริมความรู้ ความเข้าใจ และสร้างเครือข่ายการจัดระเบียบเมืองของกรุงเทพมหานคร  (แผน กทม. 2564)  (เป้าประสงค์ที่ 2.1.1.1 มาตรการที่ 2 และ 3) | - | / |  | - สำนักงานตรวจและบังคับการ  (ส่วนตรวจและบังคับการ 1)  - กองนิติการและบังคับคดี |
| 11 | โครงการบูรณาการเพิ่มประสิทธิภาพการจัดระเบียบการค้าหาบเร่-แผงลอยในจุดผ่อนผัน  (เป้าประสงค์ที่ 2.1.1.1 มาตรการของหน่วยงานที่ 1) | - |  | / | สำนักงานตรวจและบังคับการ  (ส่วนตรวจและบังคับการ 1) |
| 12 | โครงการกวดขันรถยนต์ รถจักรยานยนต์ จอดหรือขับขี่บนทางเท้า  (เป้าประสงค์ที่ 2.1.1.1 มาตรการของหน่วยงานที่ 1) | - |  | / | สำนักงานตรวจและบังคับการ  (ส่วนตรวจและบังคับการ 2) |
| 13 | โครงการถนนปลอดป้ายโฆษณาผิดกฎหมาย  (เป้าประสงค์ที่ 2.1.1.1 มาตรการของหน่วยงานที่ 1) | - |  | / | สำนักงานตรวจและบังคับการ  (ส่วนตรวจและบังคับการ 2) |
| 14 | โครงการตรวจจุดกวดขันทิ้งจับ-ปรับ ผู้ทิ้งขยะในที่สาธารณะของสำนักงานเขต  (เป้าประสงค์ที่ 2.1.1.1 มาตรการของหน่วยงานที่ 1) | - |  | / | สำนักงานตรวจและบังคับการ  (ส่วนตรวจและบังคับการ 2) |
| 15 | โครงการสายตรวจเทศกิจห่วงใยใส่ใจนักท่องเที่ยว  (เป้าประสงค์ที่ 6.2.1.1 มาตรการที่ 1) | - |  | / | สำนักงานตรวจและบังคับการ  (ส่วนตรวจและบังคับการ 1) |
| 16 | โครงการเผยแพร่ข้อมูลด้านความปลอดภัยให้กับนักท่องเที่ยวผ่านแอปพลิเคชั่น  (แผน กทม. 2564)  (เป้าประสงค์ที่ 6.2.1.1 มาตรการที่ 1) | - | / |  | กองนโยบายและแผนงาน  (กลุ่มงานแผนงานและสารสนเทศ) |
| 17 | โครงการปรับปรุงกฎหมายกรุงเทพมหานครที่เกี่ยวข้องกับงานด้านเทศกิจ : การจัดพิมพ์หนังสือคู่มือปฏิบัติราชการ ฝ่ายเทศกิจ สำนักงานเขต กรุงเทพมหานคร  (แผน กทม. 2564)  (เป้าประสงค์ที่ 7.1.1.1 มาตรการของหน่วยงานที่ 2) | 0.1500 | / |  | กองนิติการและบังคับคดี  (กลุ่มงานนิติการ) |
| 18 | โครงการพิจารณาคดีปกครองตามแนวทางหนังสือคู่มือการแก้ต่างคดีปกครอง กรณีออกคำสั่งทางปกครองตามกฎหมายว่าด้วยการควบคุมอาคาร  (เป้าประสงค์ที่ 7.1.1.1 มาตรการของหน่วยงานที่ 1) | - |  | / | กองนิติการและบังคับคดี  (กลุ่มงานบังคับคดี 3) |
| 19 | โครงการอบรมการพัฒนาการปฏิบัติงานสำหรับข้าราชการผู้ปฏิบัติหน้าที่หัวหน้าฝ่ายเทศกิจ  (เป้าประสงค์ที่ 7.3.1.1 มาตรการที่ 1) | 0.1756 |  | / | กองนโยบายและแผนงาน  (กลุ่มงานฝึกอบรม) |
| 20 | โครงการอบรมการพัฒนาการปฏิบัติงานสำหรับข้าราชการผู้ปฏิบัติหน้าที่หัวหน้างาน  (เป้าประสงค์ที่ 7.3.1.1 มาตรการที่ 1) | 0.6004 |  | / | กองนโยบายและแผนงาน  (กลุ่มงานฝึกอบรม) |
| 21\*\* | โครงการอบรมความรู้เกี่ยวกับงานด้านการจราจรระดับพื้นฐานแก่เครือข่ายภาคประชาชน  (เป้าประสงค์ที่ 7.3.1.1 มาตรการที่ 1) | 0.5104 |  | / | กองนโยบายและแผนงาน  (กลุ่มงานฝึกอบรม) |
| 22 | โครงการพัฒนาศักยภาพครูฝึกเทศกิจกรุงเทพมหานคร  (เป้าประสงค์ที่ 7.3.1.1 มาตรการที่ 1) | 3.7722 |  | / | กองนโยบายและแผนงาน  (กลุ่มงานฝึกอบรม) |
| 23 | โครงการฝึกอบรมทบทวนระเบียบวินัยของเจ้าหน้าที่เทศกิจ  (เป้าประสงค์ที่ 7.3.1.1 มาตรการที่ 1) | 7.0324 |  | / | กองนโยบายและแผนงาน  (กลุ่มงานฝึกอบรม) |
| 24 | โครงการทบทวนการปฏิบัติหน้าที่ดูแลความปลอดภัยนักท่องเที่ยว  (เป้าประสงค์ที่ 7.3.1.1 มาตรการที่ 1) | 0.7084 |  | / | กองนโยบายและแผนงาน  (กลุ่มงานฝึกอบรม) |
| 25 | โครงการทดสอบสมรรถภาพทางกายและความรู้พื้นฐานสายงานเทศกิจ  (เป้าประสงค์ที่ 7.3.1.1 มาตรการที่ 1) | 0.548 |  | / | กองนโยบายและแผนงาน  (กลุ่มงานฝึกอบรม) |
| 26 | โครงการทบทวนความรู้กฎหมายมหาชนสำหรับบุคลากรผู้ปฏิบัติงานสายงานเทศกิจ  (เป้าประสงค์ที่ 7.3.1.1 มาตรการที่ 1) | 0.6220 |  | / | กองนโยบายและแผนงาน  (กลุ่มงานฝึกอบรม) |
| 27 | โครงการเสริมสร้างความปลอดภัยในชีวิต ร่างกายและทรัพย์สินของเจ้าหน้าที่เทศกิจ  (เป้าประสงค์ที่ 7.3.1.1 มาตรการที่ 1) | 0.8848 |  | / | กองนโยบายและแผนงาน  (กลุ่มงานฝึกอบรม) |
| 28 | โครงการฝึกอบรมทบทวนระเบียบวินัยบุคลากรกรุงเทพมหานคร ตำแหน่งพนักงานขับรถยนต์ ส 1 และ ส 2  (เป้าประสงค์ที่ 7.3.1.1 มาตรการที่ 1) | 1.5970 |  | / | กองนโยบายและแผนงาน  (กลุ่มงานฝึกอบรม) |
| 29 | โครงการฝึกอบรมและดูงานการจัดระเบียบเมืองและการมีส่วนร่วมของภาคราชการ ภาคเอกชน และภาคประชาชน  (เป้าประสงค์ที่ 7.3.1.1 มาตรการที่ 1) | 4.2106 |  | / | กองนโยบายและแผนงาน  (กลุ่มงานฝึกอบรม) |
| 30 | โครงการศึกษาดูงานการจัดระเบียบเมืองต่างประเทศ  (เป้าประสงค์ที่ 7.3.1.1 มาตรการที่ 1) | 7.571925 |  | / | กองนโยบายและแผนงาน  (กลุ่มงานฝึกอบรม) |
| 31 | กิจกรรมนำเข้าข้อมูลผู้ปฏิบัติงานด้านเทศกิจและประวัติการเข้ารับการฝึกอบรมเกี่ยวกับด้านเทศกิจตามแผนพัฒนาข้าราชการกรุงเทพมหานครและบุคลากรกรุงเทพมหานครของสำนักเทศกิจ  (เป้าประสงค์ที่ 7.3.2.3 มาตรการที่ 1) | - |  | / | กองนโยบายและแผนงาน  (กลุ่มงานฝึกอบรม) |
| **รวมงบประมาณทั้งสิ้น** | | 49.38373 |  |  |  |

รวมโครงการ 31 โครงการ รวมจำนวนเงิน 49.38373 ล้านบาท

อยู่ในแผนปฏิบัติราชการกรุงเทพมหานคร พ.ศ. 2564 จำนวน 8 โครงการ จำนวนเงิน 21.1500 ล้านบาท

ไม่อยู่ในแผนปฏิบัติราชการกรุงเทพมหานคร พ.ศ. 2564 จำนวน 23 โครงการ จำนวนเงิน 28.38373 บาท

หมายเหตุ

\* โครงการที่ 5 มีการเปลี่ยนชื่อโครงการจากเดิมชื่อ “โครงการกรุงเทพยุคใหม่ไร้พื้นที่เสี่ยง เสียงอาสาพัฒนาเมือง (Safe and Tidy Bangkok)” ที่ระบุในแผนปฏิบัติราชการกรุงเทพมหานคร พ.ศ. 2564 ซึ่งเป็นไปตามคำแนะนำจาก กสศ. สยป. และอยู่ระหว่างรอการพิจารณาจากคณะกรรมการดิจิทัลกรุงเทพมหานคร

\*\* โครงการที่ 21 สนท. เสนอของบประมาณเอง โดยไม่ผ่านการพิจารณาจาก สพข. เนื่องจากเป็นการจัดฝึกอบรมให้แก่บุคคลภายนอกสังกัด กทม.

**บัญชีรายการ/โครงการประจำพื้นฐาน**

| **ลำดับที่** | **ด้าน/แผนงาน** | **รายการ/โครงการ** | **งบประมาณ**  **(ลบ.)** |
| --- | --- | --- | --- |
| 1 | ด้านการบริหารทั่วไป |  |  |
|  | แผนการส่งเสริมระบบบริหาร |  |  |
|  | งานศูนย์วิทยุสื่อสารกรุงเทพมหานคร | 1. โครงการฝึกอบรมการใช้เครื่องวิทยุคมนาคมสำหรับเจ้าหน้าที่ของกรุงเทพมหานคร | 0.2844 |
| 2 | ด้านการรักษาความสะอาดและความเป็นระเบียบเรียบร้อย |  |  |
|  | แผนงานบริหารทั่วไป |  |  |
|  | งานบริหารทั่วไปด้านการรักษา ความสะอาดและความเป็นระเบียบเรียบร้อย | 1. โครงการรวมพล รวมพลัง เทศกิจกรุงเทพมหานคร | 0.2200 |
|  |  | 2. โครงการจัดพิธีบวงสรวงเทิดพระเกียรติ สมเด็จพระเจ้าตากสินมหาราช | 0.0600 |
| **รวม** | | | **0.5644** |

**รายละเอียดโครงการที่จะขอรับการจัดสรรงบประมาณ (แยกรายโครงการ)**